เดินมาหน้าร้านไม่มีพนักงานหน้าร้านเลย เดินเข้าไปจนถึงสลัดบาร์ซักพักก็ยังไม่มีใครมารับ หันไปหันมาเลยตัดสินใจไปหาโต๊ะเอง พนักงานก็เข้ามาพอดีแล้วพาไปที่โต๊ะ
ดูเมนูวันพุธหลัง16.00 ราคาโปรโมชั่น มีเมนูน่าทานหลายอย่าง อยากลองซีฟูดชุบแป้งทอด(จำชื่อไม่ได้) รออาหารนานพอสมควร เมื่อเทียบกับลูกค้าที่มีไม่กี่โต๊ะ

ระหว่างรออาหาร ไปดูสลัดบาร์ หม้อซุปต้มยำเพิ่งเติมใหม่ ดีใจสุดๆเป็นครั้งแรกที่เปิดหม้อต้มยำมาแล้วเจอซุปเต็มหม้อ แต่..มีแค่มะเขือเทศ หอมใหญ่ และเศษเห็ด เล็กๆน้อยๆ ผิดหวังนิดๆ รสชาติจัดจ้านดี  สลัดแครนเบอรี่หมดเกลี้ยง เดินไปตักรอบที่ 3 ถึงได้ทาน  ส่วนผักและสลัดอื่นๆ มีตามปกติ

อาหารมาแล้ว เป็นปลา หมึก กุ้ง ชุบแป้งทอดสีทองน่าทาน น้ำสลัดทาวซัน ผักโคสลอว์ ทานคู่กับผักย่าง (ส่วนของเพื่อนสั่งเครื่องเคียงเป็นมันอบ) ซึ่งมันอบยังไม่ได้ จะได้เป็นขนมปังสามเหลี่ยมมาแทนก่อน   กุ้งมีกลิ่นคาว หมึกเหนียว ปลายุ่ย แป้งชุบกรอบแต่ออกเค็มไปนิด เหม็นหืน+เลี่ยนหน่อยๆ ครั้งหน้าจะไม่สั่งเมนูชุบแป้งทอดของซิสเลออีก   ทานกันจนหมดแล้วมันอบเพิ่งยกออกมาเสริ์ฟตามแต่ละโต๊ะที่ได้สั่งไป

จัดว่าดีสำหรับคนที่ไม่อยากรอคิว แต่บางเมนูจะออกช้าไปหน่อย และเมนูชุบแป้งทอด ไม่ผ่าน